text: Carlos Fabra declara com a imputat per la Correguda de la Beneficència - Diari La Veu
  Escriba el número 690458
  Carlos Fabra declara com a imputat per la Correguda de la Beneficència
  Compromís sosté que es van destinar al pagament d'entrades diners consignats a obres i serveis de xicotets municipis dels Plans d'Obres i Serveis de la Diputació
  Així s'ha pronunciat Fabra davant els mitjans de comunicació després de finalitzar la seua declaració com a imputat en el jutjat d'instrucció número quatre de Castelló en unes diligències en les quals el jutjat d'instrucció número quatre investiga una presumpta prevaricació en la gestió de la Correguda de la Beneficència, com a conseqüència d'una querella presentada per la Fiscalia contra Fabra i el que fóra vicepresident de la corporació, Francisco Martínez, igualment citat.
  Carlos Fabra, ha recordat que la correguda de la Beneficència no és un "invent" seu sinó que es feia des de l'època del PSOE, UCD i "si no recorde malament en l'etapa predemocràtica".
  L'exdirigent del PP, que ha estat declarant en el jutjat durant quasi tres hores, ha manifestat a preguntes del fiscal, -qui més temps s'ha estès en l'interrogatori- que no recordava que en els anys en què va ser president de la Diputació s'haguera fet mai cap compensació de dubte per la Correguda.
  Així mateix, ha afirmat que la decisió de compensació del deute amb l'Ajuntament de Vila-real la va adoptar l'equip de Govern de la corporació provincial amb l'actual president, Javier Moliner, i ha instat a preguntar-li "a ell" per aquesta qüestió.